
ROMÂNIA

MUNICIPIUL MARGHITA


   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                 telefon : +40259362001

       Calea Republicii,  nr.1,                                                                             +40359409977

       Cod fiscal 4348947                                                                 
fax:         +40359409982

                                                   e-mail:primaria@marghita.ro


Nr. 1528 din 13.02.2023
REFERAT DE APROBARE

privind aprobarea documentației tehnico-economice pentru investiția: “Modernizarea Ambulatoriului Spitalului Municipal „Dr. Pop Mircea” – Marghita - Dotare cu Lift, Municipiul Marghita, str. Eroilor, nr. 14, județul Bihor” derulat prin Ministerul Lucrărilor Publice, Dezvoltării și Administrației prin Compania Națională de Investiții “C.N.I. ” S.A. , în cadrul Subprogramului „Alte obiective de interes public sau social în domeniul construcțiilor„
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea documentației de avizare a studiului de fezabilitate şi a indicatorilor tehnico-economici pentru obiectivul de investiții  “Modernizarea Ambulatoriului Spitalului Municipal „Dr. Pop Mircea” – Marghita - Dotare cu Lift, Municipiul Marghita, str. Eroilor, nr. 14, județul Bihor”.
            Proiectul de investiţii se încadrează pe lista sinteză aprobată a Ministerului Lucrărilor Publice, Dezvoltării și Administrației prin Compania Națională de Investiții “C.N.I. ” S.A., ca urmare a adresei cu nr. 5533/ 25.05.2021.

Proiectul de investiţii se încadrează în lista de prioritate şi atinge obiectivele cheie

din strategiile Municipiului Marghita, înscriindu-se în Prioritatea  4.2. Sănătate, Măsura 4.2.1 Reabilitarea, modernizarea și dotarea infrastructurii de sănătate, Creşterea capacităţii de preluare pacienți a Ambulatoriului Spitalului municipal „Dr. Pop Mircea” Marghita, Obiectivul OS4 Îmbunătățirea serviciilor publice, P4.2. Sănătate, M4.2.1 Reabilitarea, modernizarea și dotarea infrastructurii de sănătate.
Accesul la serviciile de sănătate este considerat un drept fundamental al individului, în toate ţările civilizate. În ciuda acestor drepturi statuate în conformitate cu principiile umane moderne, toate sistemele de sănătate şi educaţie europene au unele dificultăţi în acoperirea întregii populaţii cu servicii. Măsura accesului la servicii este un element al echităţii şi solidarităţii sociale şi o măsură a dreptului de care beneficiază cetăţeanul care îşi plăteşte taxele către furnizor (în cazul României, cotizaţia de asigurări de sănătate); importantă este însă măsura în care serviciile oferite sunt de calitate, şi ajung la pacient. 

          Scopul acestui proiect îl constituie promovarea sănătăţii, prevenirea îmbolnăvirilor şi îmbunătăţirea calităţii vieţii.
          Prin implementarea proiectului se urmărește:

1. Performanţa profesională.

2. Utilizarea resurselor (eficienţa).

3. Managementul riscului (riscul de boală asociat cu furnizarea serviciului).

4. Satisfacţia pacientului.

Urmare a promovări proiectului de investiții prin C.N.I. și a adresei primită de la Compania de Investiții cu nr. 5533/ 25.05.2021 unde se solicită aprobarea documentației tehnico-economice pentru investiția: “Modernizarea Ambulatoriului Spitalului Municipal „Dr. Pop Mircea” – Marghita - Dotare cu Lift, Municipiul Marghita, str. Eroilor, nr. 14, județul Bihor”.
 În acest sens, propun Consiliului Local al Municipiului Marghita aprobarea documentației tehnico-economice pentru investiția: “Modernizarea Ambulatoriului Spitalului Municipal „Dr. Pop Mircea” – Marghita - Dotare cu Lift, Municipiul Marghita, str. Eroilor, nr. 14, județul Bihor”, întocmit conform H.G. 907/2016.
                        Primar,
      Marcel-Emil Sas-Adăscăliţii 
